open-index/open-wikipedia-markdown huggingface dataset:
מקס ומוזה

**מקס ומוזה** היא סדרת טלוויזיה ישראלית לילדים, מסוגת קומדיה מוזיקלית-חינוכית, אשר בוימה על ידי אהרן קפלן ונכתבה על ידי אורי ישראלי בהשראת 20 שירי ילדות שהולחנו על ידי רמי קלינשטיין למילותיה של רחלי שביט. הסדרה, הכוללת עונה אחת בעלת 20 פרקים באורך 15 דקות, שודרה לראשונה בערוץ לוגי למנויי HOT ב-2 באוקטובר 2012 והסתיימה באותה שנה.

הסדרה צולמה באולפני הרצליה, כאשר התפאורה שלה עוצבה על ידי בתיה סגל-פיק ומיכאל פיק.

## תקציר העלילה
עמיקם, משורר העמק, נוסע לטיול מסביב לעולם בחיפוש אחר השראה לשירים חדשים. בשביל שלא יגלו שהוא עזב, עוזריו מקס ומוזה נאלצים לשמור על זה בסוד ולבצע את העבודה שלו במקומו. בכל פרק הם עוברים חוויות חדשות, וכותבים שיר חדש. בסיום כל פרק רמי קלינשטיין מבצע שיר שונה.

## דמויות ושחקנים
ממוזער|250x250px|תמונה של מוזה (מימין) ומקס (משמאל), מתוך הסדרה
* **מקס** (אמיר דוליצקי) – העוזר של עמיקם. דייקן. נאלץ לעיתים להתחזות לעמיקם.
* **מוזה** (ליאת אזר) – העוזרת של עמיקם. ציירת.
* **[[רמי קלינשטיין]]** – זמר העמק.
* **עמיקם** (אמנון וולף) – משורר העמק. בכל פרק שולח מכתב למקס ומוזה ועל הדרך מלמד על היסטוריה של מילה מסוימת בכל פרק. בפרק האחרון הוא שב, רק כשרגליו נראות.
* **חיותה** (יעל עמית) – אחראית הסדר של העמק.
* **גבעון** (יובל כהן) – מחבר שירים. רוצה להחליף את עמיקם. שיריו לא מתחרזים.

## שירים שהופיעו בסדרה
בסיום כל פרק בסדרה מבוצע שיר על ידי רמי קלינשטיין, אותו הלחין למילותיה של שירי הילדות של הפזמונאית רחלי שביט.
* "סוד" (פרק 1)
* "אופנים" (פרק 2)
* "אבבת חולפת" (פרק 3)
* "רק לכלב שלי" (פרק 4)
* "השסק הכי טעים" (פרק 5)
* "קצת מזה ומזה" (פרק 6)
* "מתולתל או חלק" (פרק 7)
* "החדר שלי" (פרק 8)
* "שקט מכל הסוגים" (פרק 9)
* "הכריך הנכון" (פרק 10)
* "בכל קיץ" (פרק 11)
* "באמצע הביס" (פרק 12)
* "החברה הכי טובה שלי" (פרק 13)
* "ואני אמרתי שסתיו" (פרק 14)
* "עץ לימונה" (פרק 15)
* "הילדה שבאמצע" (פרק 16)
* "החורף שלנו" (פרק 17)
* "כשאני חולה" (פרק 18)
* "איך זה קרה" (פרק 19)
* "זמן" (פרק 20)

## קישורים חיצוניים
* 

## הערות שוליים

קטגוריה:סדרות טלוויזיה ישראליות לילדים
קטגוריה:סדרות קומדיה ישראליות
קטגוריה:ערוץ לוגי: תוכניות וסדרות
קטגוריה:סדרות טלוויזיה ישראליות שעלו לשידור בשנת 2012
קטגוריה:תוכניות שצולמו באולפני הרצליה
קטגוריה:HOT: תוכניות וסדרות
קטגוריה:תוכניות טלוויזיה בעברית
קטגוריה:BIGI: תוכניות וסדרות
ארמניה במשחקים האולימפיים לנוער

**[[ארמניה]]** משתתפת בכל **[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הארמניים 13 מדליות, מתוכן שלוש מדליות זהב. ארמניה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי ארמני במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של ארמניה למשחקים האולימפיים לנוער הייתה לאולימפיאדת הנוער סינגפור. המשלחת כללה 14 ספורטאים שהתחרו בעשרה ענפי ספורט. המשלחת זכתה בארבעה מדליות. המשלחת הגיעה להישגים נאים בענפים הרמת משקולות עם זכייה במדליית כסף בקטגוריית משקל מעל 85 ק"ג נערים ומדליית ארד בקטגוריית משקל עד 56 ק"ג נערים, ג'ודו עם זכייה במדליית ארד בקטגוריית משקל עד 66 ק"ג נערים והיאבקות עם זכייה במדליית ארד בקטגוריית משקל עד 46 ק"ג נערים בסגנון היאבקות חופשית ודירוג במקום החמישי בקטגוריית משקל עד 85 ק"ג נערים בסגנון היאבקות יווני-רומי. בענף ההתעמלות המשלחת דורגה במקום השמיני בקרב רב נערים בהתעמלות מכשירים. ספורטאי המשלחת לא הגיעו להישגים משמעותיים בענפים אגרוף, אתלטיקה, קאנו/קיאק, קליעה, קפיצה למים, קשתות ושחייה.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 14 ספורטאים שהתחרו בשבעה ענפים. המשלחת זכתה בשבעה מדליות, מתוכן שתי מדליות זהב. המשלחת, שיפרה את הישגיה מאולימפיאדת הנוער סינגפור בענף הרמת משקולות עם זכייה בשתי מדליות זהב בקטגוריות משקל עד 77 ק"ג ומעל 85 ק"ג נערים ודירוג במקום השישי בקטגוריית משקל עד 63 ק"ג נערות. המשלח הגיעה להישגים משמעותיים גם בענף ההיאבקות עם זכייה במדליית כסף בקטגוריית משקל עד 58 ק"ג נערים בסגנון היאבקות יוונית-רומית ושתי מדליות ארד בקטגוריות משקל עד 54 ק"ג ועד 74 ק"ג נערים בסגנון היאבקות חופשית. ספורטאי המשלחת הגיעו גם להישגים טובים יותר מספורטאי המשלחת של אולימפיאדת הנוער סינגפור בענפים קליעה עם זכייה במדליית כסף בירי ברובה אוויר למרחק של 10 מטר לנערים ודירוג במקום העשירי בירי באקדח אוויר למרחק של 10 מטר לנערים, אגרוף עם זכייה במדליית ארד בקטגוריית משקל קל-כבד נערים ודירוג במקום הרביעי בקטגוריית משקל זבוב נערות, וקפיצה למים עם דירוג במקום השביעי בקפיצה מפלטפורמה קשיחה מ-10 מטר נערים. בענף ההתעמלות הוביל וגינק מטבוסיאן בשלב המוקדמות של התעמלות מכשירים אולם לאור בעיות גב מהם סבל הוא לא השלים את התרגילים במכשירים מקבילים ומתח. מאחר שישנה חובה לבצע את כל המכשירים בשלב המוקדמות, מטבוסיאן לא העפיל לשלב הגמר במכשירים קרקע וקפיצות, בהם סיים במקום השלישי במוקדמות ובטבעות, בהם סיים במקום הרביעי במוקדמות. המשלחת לא הגיעה להישגים בענפים ג'ודו ושחייה.

### משחקי החורף
ארמניה השתתפה במשחקי החורף האולימפיים לנוער החל מאולימפיאדת הנוער אינסברוק המשלחת מנתה שלושה ספורטאים שהתחרו בשני ענפי ספורט. המשלחת לא הגיעה להישגים משמעותיים בענף הסקי למרחקים. בענף הביאתלון בתחרות הספרינט לנערות, הספורטאית לא הצליחה לסיים את המקצה. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. המשלחת הגיעה להישגים בענפים סקי למרחקים עם העפלה לחצי הגמר. בענף החלקה אמנותית המשלחת סיימה במקום העשירי בטורניר הנערות.

## מדליות

### מדליות לפי משחקים

width="20px"|

### מדליות לפי ענף

## ראו גם
* ארמניה במשחקים האולימפיים
* ארמניה במשחקים הפאראלימפיים

## הערות שוליים

קטגוריה:ארמניה: ספורט
קטגוריה:מדינות במשחקים האולימפיים לנוער
פרניו ולאשיץ'

ברון **פרניו ולאשיץ**' (בקרואטית: **Franjo Vlašić**, בהונגרית: **Vlassich Ferenc**; 24 באפריל 1766 דומבובאר, דרום הונגריה - 16 במאי 1840 זאגרב) היה אציל ואיש צבא קרואטי, באן  (משנה למלך) של ממלכת קרואטיה, סלבוניה ודלמטיה בשנים 1840-1832, תחת חסות ממלכת הונגריה, במסגרת האימפריה האוסטרית, גנרל בצבא האוסטרי.
קיבל את התואר ברון בשנת 1832.

## ביוגרפיה
ולאשיץ' נולד בשנת 1766 ביישוב דומבובאר שבמחוז טולנה שבדרום הונגריה, כבן למשפחה אצילית קרואטית שמקורה בדרום קרואטיה. הוא היה בן למשפחת אצילים קרואטים ששורשיהם בצפון דלמטיה וחבל ליקה.
ולאשיץ' התחיל את הקריירה הצבאית שלו בגיל 18 בשנת 1784. עוד כפרח קצונה הצטרף ולאשיץ' לכוחות ההוסארים במסגרת צבא האוסטרי והשתתף בכל המלחמות נגד צרפת ונגד נפוליאון בונפרטה בתקופתו. בשנת 1813 הוא הועלה לדרגת גנרל. ב-1831 התמנה למפקד צבאי בפטרוורדין. ב-10 בפברואר 1832 התמנה לבאן של קרואטיה. כניסתו לתפקיד במאי 1832 הביאה רוח מרעננת בזירה הפוליטית המקומית מכיוון שהבאן הקודם, הרוזן איגניאט גיולאי, חי רוב השנים רחוק מקרואטיה, עד רבא אחרי שהתחיל לכהן כיושב ראש מועצת בית הדין הצבאי בווינה. בנוסף ולאשיץ' היה הקרואטי הראשון שכיהן כבאן קרואטיה בין עשרת הבאנים שקדמו ליוסיפ ילאצ'יץ'. .בשנים 1832–1836 בישיבות הפרלמנט ההונגרי-קרואטי בפוז'ון (ברטיסלבה) הגן ולאשיץ' על זכותה של קרואטיה לנמל רייקה והחוף הסמוך לו הוא התנגד להונגריזציה (מדיאריזציה) של קרואטיה ובמיוחד להנהגת השפה ההונגרית בבתי הספר. עקב מחאתו, לא אישר הקיסר פרדיננד את החלטת הפרלמנט ההונגרי משנת 1839–1840 להנהיג את השפה ההונגרית כשפה רשמית בקרואטיה. בימי כהונתו של ולאשיץ' התחזקה התנועה הלאומית הקרואטית, תחילה תחת דגל האיליריזם - התנועה האילירית מיסודו של ליודביט גאי ואחרים. ולאשיץ' תמך בבקשה שהפנה גאי לקיסרות האוסטרית לאשר הופעתם של עיתונים בשפה הקרואטית. עם זאת התנגד לרפורמת השפה של גאי. יחד עם הבישוף אלכסנדר אלאגוביץ' פרש את חסותו על האגודה לקידום החינוך בשפה הקרואטית.

ולאשיץ' נפטר בעיר זאגרב בשנת 1840. הוא הובא לקבורה בכנסיית קתרינה הקדושה בזאגרב.
אחרי מותו בשנת 1840 תפקידו כבאן עבר בפועל לידי יוראי האוליק.

### חייו הפרטיים
היה נשוי לפרניצה. נולדו לזוג שתי בנות:הרמינה, לימים פון ווקאסוביץ' ומריה תרזיה אנה ולאשיץ'.

## דגלו

(Zastava bana Vlašića)

## פרסים ואותות הוקרה
*1813 - העיטור הצבאי "צלב מריה תרזיה", בדרגת אביר

## הנצחה
*בשנת 2011 ביישוב הולדתו, דומבוואר, בהונגריה, על קיר "בית הלאומים" הוצבה לוח זיכרון לזכרו על ידי הקהילה הקרואטית האוטונומית

*בשנת 2016 אותה קהילה הציבה בדומבובאר פסל-דיוקן של ולאשיץ'.

## קישורים חיצוניים

* ערך קצר באנציקלופדיה של המכון ללקסיקוגרפיה מירוסלב קרלז'ה
* הערך פרניו ולאשיץ' בלקסיקון פרולקסיס
* האתר על מנהיגי העולם של Ben M.Cahoon 2008-2001
*באנציקלופדיה הקרואטית

## הערות שוליים

קטגוריה:גנרלים אוסטרים
קטגוריה:אנשי צבא קרואטים
קטגוריה:פוליטיקאים קרואטים
קטגוריה:ברונים
קטגוריה:אנשי צבא האימפריה הרומית הקדושה
קטגוריה:באנים של קרואטיה
קטגוריה:דומבובאר: אישים
קטגוריה:ילידי 1766
קטגוריה:נפטרים ב-1840
מרטינש פריימאניס

**מרטינש פריימאניס** (בלטבית: **Mārtiņš Freimanis**; 7 בפברואר 1977 – 27 בינואר 2011) היה זמר-יוצר, מוזיקאי ושחקן לטבי.

## ביוגרפיה
פריימאניס נולד בלייפאיה, הוא התפרסם כסולן וככותב השירים של להקת הרוק "טומסה" והלהקה הוציאה שישה אלבומים, ב-2003 הוא ייצג את לטביה באירוויזיון שנערך במדינה כחלק מהצמד "F.L.Y", ב-2005 הוא כתב והלחין את השיר "המלחמה לא נגמרה" שנבחר לייצג את לטביה באירוויזיון באותה שנה בביצועם של הצמד וולטרס וקאז'ה ולבסוף הגיע השיר למקום החמישי, ב-2006 הציג את תוצאות הניקוד של לטביה באירוויזיון.

הוא השתתף במספר הפקות כשחקן ובין היתר הופיע באופרת הסבון "UgunsGrēks", ב-2011 שיחק בסרט "ריקוד בשלושה" (Dancis pa trim) העוסק בחיילים לטבים במהלך מלחמת העולם השנייה.

### מותו
ב-18 בינואר 2011, נלקח פריימאניס למרכז רפואי בריגה, לטביה עם מה שדווח לראשונה כזיהום חמור בדרכי הנשימה. הוא נפטר כעבור תשעה ימים.
מאוחר יותר התברר כי פריימאניס נפטר מרעלת כבד , שהתלוותה לכבד שומני, טחול מוגדל, ואי ספיקת כליות.

בשנת 2018 אמנים לטבים הוציאו אלבום לזכרו ("Mans draugs - Mārtiņš Freimanis" ("My friend - Mārtiņš Freimanis" בו שולבו שירים בביצוע של Rīgas Modes, לאוריס רייניקס, איישה ואמנים נוספים.

## קישורים חיצוניים

## הערות שוליים

קטגוריה:זמרים לטבים
קטגוריה:מוזיקאים לטבים
קטגוריה:מלחינים לטבים
קטגוריה:שחקני קולנוע וטלוויזיה לטבים
קטגוריה:נציגי לטביה באירוויזיון
קטגוריה:משתתפי אירוויזיון 2003
קטגוריה:לטבים שנולדו ב-1977
קטגוריה:נפטרים ב-2011
סרביה במשחקים האולימפיים לנוער

**[[סרביה]]** משתתפת בכל ה**[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הסרביים תשעה מדליות, מתוכן מדליית זהב יחידה. סרביה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי סרבי במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של סרביה למשחקים האולימפיים לנוער הייתה לאולימפיאדת הנוער סינגפור והייתה המשלחת הגדולה ביותר שסרביה שלחה עד כה. המשלחת כללה 32 ספורטאים שהתחרו בשמונה ענפי ספורט. המשלחת זכתה בשלושה מדליות, מתוכן מדליית זהב יחידה. המשלחת הגיעה להישגים נאים בענפים כדורסל עם זכייה במדליית זהב בטורניר הנערים ושחייה עם זכייה במדליית כסף במשחה 100 מטר בסגנון שחייה חופשית, מדליית ארד במשחה 100 מטר בסגנון שחיית פרפר נערים והעפלה לגמר וסיום במקום השמיני במשחה 200 מטר בסגנון שחיית פרפר נערים. נבחרת הנערים בענף הכדורעף דורגה במקום הרביעי. ספורטאי המשלחת גם העפילו לגמרים בענפים חתירה בה סיימו במקום החמישי בטורניר הזוגות נערים, אתלטיקה בתחרות קפיצה משולשת נערות בה סיימו ללא ציון מאחר שהאתלטית נפסלה בניסיון הקפיצה הראשון, נפצעה ולא ניסתה לקפוץ ביתר הניסיונות. בענף הג'ודו המשלחת דורגה במקום החמישי בקטגוריות המשקל עד 100 ק"ג נערים ועד 78 נערות. המשלחת לא הגיעה להישגים משמעותיים בענפים אופניים וטניס.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 24 ספורטאים שהתחרו ב-12 ענפים. המשלחת זכתה במדליית כסף יחידה. המשלחת הגיעה להישגים נאים בענפים הרמת משקולות עם זכייה במדליית כסף בקטגוריית משקל מעל 85 ק"ג נערים, קאנו/קיאק עם דירוג במקום הרביעי בתחרות הספרינט נערים בקיאק. בענף הג'ודו המשלחת סיימה במקום החמישי בקטגוריית משקל עד 81 ק"ג נערים ובענף הקליעה היא סיימה במקום החמישי בתחרות הנערים בירי ברובה אוויר למרחק של 10 מטרים ובמקום השביעי בתחרות הנערות בירי ברובה אוויר למרחק של 10 מטרים. ספורטאי המשלחת לא הגיעו להישגים משמעותיים בענפים אופניים, אתלטיקה, בדמינטון, היאבקות, חתירה, טאקוונדו, טניס ושחייה.

### משחקי החורף
סרביה השתתפה במשחקי החורף האולימפיים לנוער החל מאולימפיאדת הנוער אינסברוק המשלחת מנתה שני ספורטאים שהתחרו בשני ענפים. המשלחת דורגה במקום ה-19 במסלול הסלאלום הענק בענף סקי אלפיני. המשלחת לא הגיעה להישגים בענף הביאתלון ודורגה בין המקומות האחרונים. המשלחת לאולימפיאדת הנוער לילהאמר כללה שלושה ספורטאים שהתחרו בשני ענפי ספורט. ספורטאי המשלחת לא הגיעו להישגים בענפים סקי אלפיני וסקי למרחקים אך גם לא דורגו בין המקומות האחרונים.

## מדליות

### מדליות לפי משחקים

width="20px"|

### מדליות לפי ענף

## ראו גם
* סרביה במשחקים האולימפיים
* סרביה במשחקים הפאראלימפיים

קטגוריה:סרביה: ספורט
קטגוריה:מדינות במשחקים האולימפיים לנוער
גרא גינזבורג

**גרא גינזבורג** (ברוסית: **Гера Гинзбург**; נולד במוהילב שבבלארוס ב-20 בספטמבר 1947) הוא סופר לילדים ומבוגרים, משורר, מורה ליוגה ומהנדס תוכנה ישראלי.

## ביוגרפיה
### ראשית חייו

גרא גינזבורג נולד למיכאל גינזבורג, מורה להיסטוריה; ולדורה גינזבורג לבית רבינוביץ, מורה למתמטיקה.

בוגר תואר ראשון במתמטיקה ותואר שני במתמטיקה ומדעי המחשב בהצטיינות מאוניברסיטת מינסק , שבבלארוס.

בשנת 1971 היגר מבלארוס לליטא. בשנת 1979 עלה לישראל מווילנה.

### פעילותו הספרותית

גינזבורג הוא בוגר מסלול השירה של "הליקון" בהנחיית אמיר אור ויקיר בן-משה (ב-2011) וקורסים שונים בפרוזה ושירה בבית אריאלה בהנחיית מאיה בז'רנו, נורית זרחי, שהם סמיט ושי צור (בין השנים 2012–2017).

פרסם שלושה ספרי סיפורים, אחד מהם לילדים. שיריו וסיפוריו התפרסמו בכתבי העת "הליקון", "משיב הרוח", "גג" "זוטא" ו"שיר חדש"

### קריירה בתחום המחשוב

בין השנים 1971–1994 עבד כמהנדס תוכנה בחברות אגד, מלל, וכלל מערכות. בין השנים 1994–1997 היה בעל חברת "Simula Software Systems", לפיתוח תוכנה בתחום תקשורת נתונים.

בשנים 1997–2001 שימש כמרצה למחשבים במכללה להנדסאים. ובשנים 2004–2014 שימש כמהנדס תוכנה בכיר וראש צוות בבנק דיסקונט.

גינזבורג התמחה בתכנות בשפות COBOL ו-SQL מול בסיס נתונים DB2 בסביבת מחשב מרכזי.

### עיסוקים נוספים

מורה ליוגה משנת 1993, מוסמך מטעם ארגון "שיבננדה" העולמי ליוגה. הקים את מרכז שיבננדה ליוגה (עמית) בהרצליה וניהל אותו בין השנים 1994–2006 יחד עם איריס איריסיה קובליו. לימד יוגה והתנדב באשראמים של ארגון שיבננדה בקנדה, באיי בהאמה ובהודו. החל מ-2013 מלמד בהגווד גיטא.

משנת 2014 עובד כנהג מונית.

### חיים אישיים

מתגורר בכפר סבא ואב לשתי בנות.

## ספרים שכתב
* "שורות": סיפורים קצרים, עריכה: זהר איתן, אמנית מלווה - איריס איריסיה קובליו, הוצאת אבן חושן (2002)
* "יושקה": סיפורים לילדים, עריכה: יונה טפר, איורים - לוסי אלקויטי, הוצאת הקיבוץ המאוחד (2011)
* "צעדים בשלג": איורים - איריס איריסיה קובליו, עריכה - הגר ינאי, הוצאת אבן חושן (2016).

## קישורים חיצוניים
* 
* ערוץ הווידאו של גרא גינזבורג, באתר יוטיוב
* 
* גרא בציוריה של איריס איריסיה קובליו, באתר פליקר
* המשורר גרא גינזבורג על המשוררת יונה וולך - מסה, בבלוג של רן יגיל באתר מקור ראשון (לשעבר Nrg), 16 ביוני 2010

### משיריו
* אורח בבלוג: 6 טנקות של גרא, בבלוג של איריס איריסיה קובליו באתר בננות, 21 במאי 2008
* שירים של גרא גינזבורג, בבלוג של רן יגיל באתר מקור ראשון (לשעבר Nrg), 16 בדצמבר 2016

### ביקורת והמלצות על ספריו
* יושקה, בבלוג "ורדים והדסים", 5 באפריל 2011
* יושקה גרא גינזבורג  ספר ילדים מומלץ, באתר "טודלרס", 13 באוגוסט 2015
* עדה ק. ורטהיימר צעדים בשלג, באתר "בלוגיעדה", 15 באוגוסט 2016
* תמר רותם, הקור החם של הילדות, באתר "הארץ" (דרך הבלוג של גרא גינזבורג), 18 בנובמבר 2016

## הערות שוליים

קטגוריה:סופרים ישראלים
קטגוריה:משוררים ישראלים
קטגוריה:מהנדסי תוכנה ישראלים
קטגוריה:מורים ליוגה בישראל
קטגוריה:בלוגרים ישראלים
קטגוריה:עולים בשנות ה-1970
קטגוריה:סופרי ילדים ונוער ישראלים
קטגוריה:עובדי בנק דיסקונט לישראל
קטגוריה:בוגרי האוניברסיטה הממלכתית של בלארוס
קטגוריה:ישראלים שנולדו ב-1947
אחמד אבו סויס

**אחמד אבו סויס** (בערבית: **احمد ابو صويص**) (נולד ב-1976) הוא עיתונאי ישראלי, המשמש ככתב אזור הדרום בערוץ מַכַּאן 33 של תאגיד השידור הישראלי.

## ביוגרפיה
אבו סויס נולד בעיר רהט וחי בה כל חייו.

## קריירה
אבו סויס כיהן בעבר ככתב חדשות הוט דרום. במסגרת תפקידו הכין, ערך והגיש כתבות משודרות בעברית ובערבית. כיום אבו סויס הוא כתב הדרום של מַכַּאן 33, ערוץ בשפה הערבית במסגרת תאגיד השידור הישראלי.

אבו סויס למד תקשורת במכללת ספיר ובאוניברסיטת בן-גוריון. נשוי ואב לחמישה. 

## קישורים חיצוניים

* “ירו לי על האוטו, מאיימים עליי, אבל אני לוחם”. אחמד אבו סויס ומגפת הפשיעה

## הערות שוליים

קטגוריה:מנחי טלוויזיה ישראלים
קטגוריה:אנשי טלוויזיה ישראלים
קטגוריה:עיתונאים ערבים ישראלים
קטגוריה:רהט: אישים
קטגוריה:בוגרי המכללה האקדמית ספיר
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1976
מחליקים עם כוכבים

**מחליקים עם כוכבים** היא תוכנית אירוח ישראלית לילדים משנת 2018, אשר הונחתה על ידי היוטיוברית מעיין רובין ובוימה על ידי רועי שלם. התוכנית צולמה בהיכל הקרח "Ice Peaks" בחולון במאי 2018, ועלתה לשידור בערוץ KIDZ ב-1 ביולי באותה שנה, כאשר היא הסתיימה לאחר עונה אחת הכוללת חמישה פרקים באורך שמונה דקות.

## רקע
בגלל החום של הקיץ מחליטה מעיין רובין לגור בהיכל הקרח "Ice Peaks" בחולון, ובשביל שהיא לא תרגיש שם לבד היא מארחת שם בכל פרק כוכב אחר מערוץ KIDZ. עם האורחים היא מחליקה בקרח ובו זמנית מראיינת אותם, בנוסף היא מעבירה אותם אתגר.

## אורחים

## קישורים חיצוניים
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה בעברית
קטגוריה:תוכניות טלוויזיה ישראליות שעלו לשידור בשנת 2018
קטגוריה:KidZ: תוכניות וסדרות
מולדובה במשחקים האולימפיים לנוער

**[[מולדובה]]** משתתפת בכל ה**[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער המולדובים שבעה מדליות, מתוכן שלוש מדליות זהב. מולדובה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מולדובי במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של מולדובה למשחקים האולימפיים לנוער הייתה לאולימפיאדת הנוער סינגפור וכללה אחת עשרה ספורטאים שהתחרו בתשעה ענפי ספורט. המשלחת זכתה בשתי מדליות. המשלחת זכתה במדליית כסף בענף ההיאבקות בקטגוריית משקל עד 46 ק"ג נערות בסגנון היאבקות חופשית, ובמדליית ארד בענף האגרוף בקטגוריית משקל סופר-כבד נערים. המשלחת הגיעה להישגים בענפים אתלטיקה עם דירוג במקום החמישי בריצת 2000 מטר מכשולים לנערות והעפלה לרבעי הגמר בטורנירי הנערות בטניס שולחן וקשתות. ספורטאי המשלחת לא הגיעו להישגים משמעותיים בענפים ג'ודו, טאקוונדו, קאנו/קיאק ושחייה.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה אחת עשרה ספורטאים שהתחרו בשישה ענפים. המשלחת זכתה בשלושה מדליות, מתוכן מדליית זהב יחידה. המשלחת זכתה במדליית זהב בענף הקאנו/קיאק בתחרות ספרינט בטורניר היחידים לנערים בקאנו. המשלחת שיפרה את הישגיה מאולימפיאדת הנוער סינגפור בענף ההיאבקות עם זכייה במדליית כסף בקטגוריית משקל עד 100 ק"ג נערים בסגנון היאבקות חופשית ומדליית ארד בקטגוריית משקל עד 46 ק"ג נערות בסגנון היאבקות חופשית. ספורטאי המשלחת קצרו הישגים ודורגו במקום השביעי בענפים שחייה במשחה 800 מטר בסגנון שחייה חופשית נערים, והתעמלות בטורניר היחידות במקצוע ההתעמלות אמנותית, ובמקום השמיני בענף האתלטיקה בגמר זריקת דיסקוס לנערים. המשלחת לא הגיע להישג משמעותי בענף הקליעה.

### משחקי החורף
מולדובה השתתפה במשחקי החורף האולימפיים לנוער החל מאולימפיאדת הנוער אינסברוק המשלחת מנתה ספורטאית יחידה שהתחרתה בענף הביאתלון. אולם הספורטאית סיימה בין המקומות האחרונים בתחרות. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. המשלחת הגיעה להישג בענף הלוז', כאשר סיימה במקום התשיעי בטורניר היחידים לנערים. בענף הסקי למרחקים המשלחת לא רשמה הישגים משמעותיים.

## מדליות

### מדליות לפי משחקים

width="20px"|

### מדליות לפי ענף

## ראו גם
* מולדובה במשחקים האולימפיים
* מולדובה במשחקים הפאראלימפיים

קטגוריה:מולדובה: ספורט
קטגוריה:מדינות במשחקים האולימפיים לנוער
A New Day... Live in Las Vegas

**A New Day... Live in Las Vegas** (בעברית: **יום חדש... הופעה חיה בלאס וגאס**) הוא אלבום ההופעה הראשון בשפה האנגלית של הזמרת הקנדית סלין דיון. אלבום ההופעה יצא לאור ב-14 ביוני 2004, על ידי חברת התקליטים אפיק רקורדס.

עם יציאתו נכנס אלבום ההופעה אל המקום ה-10 במצעד הבילבורד 200.

## רקע ותוכן
אלבום ההופעה מכיל שלושה עשר ביצועים של דיון בהופעה חיה, במהלך סדרת המופעים שלה באולם "The Colosseum at Caesars Palace", שבנבדה, לאס וגאס ובנוסף מכיל אלבום ההופעה גם שני ביצועים (באולפן הקלטות ולא בהופעה חיה), ביצוע לשיר "You and I", שיר חדש אשר גם יצא כסינגל מתוך האלבום וביצוע לשיר חדש נוסף, בשם "Ain't Gonna Look the Other Way". בנוסף לכך, יצאה לאור גרסה נוספת לאלבום; גרסה הכוללת די וי די של סרט תיעודי באורך 45 דקות הנקרא "One Year... One Heart".

אלבום ההופעה כולל חמישה ביצועים חיים לשירים אשר לא הופיעו באלבומים קודמים של דיון: "Fever", "I've Got the World on a String", "I Wish", "If I Could" ו-"What a Wonderful World" אך מאוחר יותר שני השירים האחרונים נכללו באלבומה Miracle. השיר "If I Could" הוא גרסת כיסוי לשירה של הזמרת ננסי וילסון שבשנים קודם לכן זכה לגרסאות כיסוי נוספות. במהדורה הצרפתית של אלבום ההופעה, ישנו ביצוע נוסף לשיר בשם "Contre nature" אשר במהדורה זו מופיעה כרצועת בונוס.

הגרסה המקורית של אלבום ההופעה הייתה אמורה לצאת לאור במקור בסתיו של אותה השנה, לאחר שנערכו מספר שינויים במופע מאז שהמופע הזה צולם, אך בסופו של דבר גרסה זו יצאה ב-2007 בשם "".

## הצלחה מסחרית
אלבום ההופעה זכה להצלחה רבה מבחינה מסחרית כאשר קיבל את תואר הזהב בארצות הברית, עבור מכירות של 530,000 עותקים. בבריטניה זכה לתואר הכסף, עבור מכירות של 60,000 עותקים. ביוון נמכר אלבום ההופעה בכ-10,000 עותקים ובכך זכה לתואר הזהב.

בצרפת לא זכה אלבום ההופעה לתואר מסוים, אך מכירותיו שם נעמדות בכ-55,000 עותקים בסך הכל.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי וידאו מ-2004
קטגוריה:אלבומי הופעה של סלין דיון
קטגוריה:אלבומי וידאו של סלין דיון
קטגוריה:אלבומי הופעה באנגלית
קטגוריה:אלבומי הופעה בצרפתית
קטגוריה:אלבומי חברת אפיק רקורדס
ג'רי מורן

**ג'רלד ווזלי מורן** (באנגלית: **Gerald Wesley Moran**; נולד ב-29 במאי 1954) הוא פוליטיקאי אמריקאי המכהן כסנאטור מטעם מדינת קנזס.

## ביוגרפיה
מורן גדל בפליינוויל שבקנזס, והוא בוגר בית הספר למשפטים של אוניברסיטת קנזס. הוא התמחה במשפט פרטי ושימש כעוזר התובע הכללי של מדינת קנזס (1982 - 1985) וסגן פרקליט מחוז רוקס (1987 - 1995). מורן היה חבר בסנאט של קנזס (1989 - 1997), והיה מנהיג הרוב בשנתיים האחרונות לכהונתו. הוא נבחר לבית הנבחרים האמריקאי ב-1996 וכיהן שם בשש תקופות כהונה כשהוא זוכה להתנגדות אלקטורלית מועטה. אל הסנאט האמריקאי נבחר ב-2010 ונבחר מחדש בבחירות 2016 לקונגרס.

מטעם המפלגה הרפובליקנית, כיהן מורן כיושב ראש הוועדה הסנאטוריאלית הרפובליקנית הלאומית (NRSC) בקונגרס ה-113 של ארצות הברית, ובמהלך כהונתו בתפקיד זה הוביל מאמצים מוצלחים לבחירת רפובליקנים לסנאט בבחירות 2014 לקונגרס, ובכך נטלו הרפובליקנים את הרוב בסנאט מן המפלגה הדמוקרטית מאז 2006. מאז פרישתו של הסנאטור ג'וני אייזקסון מג'ורג'יה, מורן מכהן כיו"ר הוועדה לענייני חיילים משוחררים של הסנאט של ארצות הברית, תפקיד בו כיהן בעבר מינואר 2020 עד פברואר 2021.

## קישורים חיצוניים

* 
* 
* 
* 
* 

## הערות שוליים

קטגוריה:אמריקאים ילידי קנזס
קטגוריה:חברי הסנאט של ארצות הברית מקנזס
קטגוריה:חברי בית הנבחרים של ארצות הברית מקנזס
קטגוריה:סנאטורים חברי המפלגה הרפובליקנית
קטגוריה:חברי בית המחוקקים של קנזס
קטגוריה:בוגרי בית הספר למשפטים באוניברסיטת קנזס
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-113 של ארצות הברית
קטגוריה:תנועת מסיבת התה: אישים
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1954
אלכס קושניר

**אלכסנדר (אלכס) קושניר** (באוקראינית **Алекс Кушнір**,נולד ב-2 בנובמבר 1978, ב' בחשוון ה'תשל"ט) הוא חבר כנסת לשעבר מטעם ישראל ביתנו, אשר כיהן גם כיו"ר ועדת הכספים. בנוסף, כיהן גם כמנכ"ל משרד העלייה והקליטה.

## ביוגרפיה

אלכסנדר קושניר נולד בדרוהוביץ', אוקראינה הסובייטית למשפחה יהודית. בשנת 1992 עלה לישראל עם אמו לעיר אשקלון.

שירת בצה"ל כלוחם בחטיבת גבעתי. בתפקידו האחרון היה מפקד פלוגה. משרת במילואים בדרגת סרן.

עם שחרורו מצה"ל התגייס לשירות הביטחון הכללי, שם מילא מגוון תפקידי שטח במשך תשע שנים.

בוגר תואר ראשון בכלכלה באוניברסיטה העברית ותואר שני במנהל עסקים עם התמחות במימון מהקריה האקדמית אונו.

מילא תפקידי ניהול בסקטורים מגוונים כגון אנרגיה, קמעונאות ומימון. כיהן כנציג של ארגון JDC בבלארוס.

## פעילות פוליטית

בשנת 2015, לקראת הבחירות לכנסת ה-20 הוצב במקום ה-17 ברשימת ישראל ביתנו.

ביולי 2016 מונה כמנכ"ל משרד העלייה והקליטה תחת השרה סופה לנדבר מאותה מפלגה.תפקיד בו כיהן עד לשנת 2018. במקביל לתפקיד זה שימש גם כמנכ"ל נתיב בשנים 17–2016. עם כניסתו של ח"כ יריב לוין לתפקיד מ"מ שר הקליטה, פוטר מתפקידו ללא התרעה מוקדמת, דבר שעורר את זעם ארגוני העולים.

בפברואר 2019 הוצב במקום השביעי לרשימת ישראל ביתנו לקראת הבחירות לכנסת ה-21, ובאותו מקום גם ברשימה לכנסת ה-22.
בספטמבר 2019 נבחר לכהן כח"כ לכנסת ה-22 מטעם מפלגת ישראל ביתנו.

באוקטובר 2020 שימש כציר בקונגרס הציוני העולמי ה־38.

ב־16 ביוני 2021 נבחר ליו"ר ועדת הכספים של הכנסת.

לאחר בחירתו מחדש לכנסת ה-23 מונה לראשות ועדת המשנה לחיילים בודדים בשירות ובשחרור, תת-ועדה של ועדת העלייה, הקליטה והתפוצות.

לקראת הבחירות לכנסת העשרים וחמש, הוצב שוב במקום השביעי ברשימת ישראל ביתנו לכנסת ולא נבחר לכנסת, אחרי שמפלגתו קיבלה רק 6 מנדטים.

## חיים אישיים

קושניר נשוי לאלונה ולהם ילדה, מתגורר באשקלון.

## קישורים חיצוניים

* 
* 
* אלכס קושניר באתר משרד העלייה והקליטה.
* 

## הערות שוליים

קטגוריה:אנשי השב"כ
קטגוריה:אשקלון: חברי הכנסת
קטגוריה:בוגרי האוניברסיטה העברית בירושלים
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת מטעם ישראל ביתנו
קטגוריה:ישראלים ילידי אוקראינה
קטגוריה:מנכ"לי המשרד לקליטת עלייה
קטגוריה:חיילי צה"ל במלחמת חרבות ברזל
קטגוריה:משתתפי הקונגרס הציוני העולמי השלושים ושמונה
קטגוריה:עולים בשנות ה-1990
קטגוריה:ישראלים שנולדו ב-1978
Celine Dion (אלבום)

**Celine Dion** (בעברית: **סלין דיון**) הוא אלבום האולפן האחד עשר של הזמרת הקנדית סלין דיון. האלבום יצא לאור ב-31 במרץ 1992, על ידי חברות התקליטים אפיק רקורדס וקולומביה רקורדס. מתוך האלבום יצאו שישה סינגלים.

האלבום כולל בתוכו את השיר "Beauty and the Beast" מתוך הפסקול של הסרט "היפה והחיה" אשר זכה בפרס גראמי בקטגוריית "הביצוע הפופ ווקאלי הטוב ביותר של צמד או להקה". בנוסף, השיר עצמו גם זכה בפרס אוסקר בקטגוריית השיר המקורי הטוב ביותר.

## רקע ותוכן
האלבום היווה את הפריצה של דיון בזכות הסינגל הראשון ממנו, השיר "Beauty and the Beast", מתוך הפסקול "היפה והחיה" שמלווה סרט בעל אותו שם. השיר זכה להצלחה בארצות הברית כאשר הגיע שם למקום ה-9 ונהיה לשיר השני של דיון שהצליח להיכנס לעשירייה הפותחת במדינה. בזכות האלבום, דיון העלתה משמעותית את הצלחתה המסחרית במדינות נוספות מחוץ לקנדה.

בתקופת האלבום, דיון וסוכנה האישי רנה אנג'ליל, החלו להצהיר על זוגיותם שנשמרה במשך ארבע שנים בסוד (מכיוון שפחדו מתגובות הקהל והתקשרות על פער הגילאים ביניהם, העומד על 26 שנים).

בנוסף לגרסה הרגילה של האלבום יצאה לו גם גרסה אירופאית שכללה גם את השיר "Where Does My Heart Beat Now" שהופיע גם באלבום Unison. בספטמבר אותה שנה יצאה גם מהדורה אוסטרלית לאלבום שכללה את הסינגלים שיצאו מהאלבום Unison.

## סגנון מוזיקלי
מבחינה מוזיקלית ולירית האלבום כמו קודמו היה ברוח של שירי אהבה. דיון עבדה על האלבום עם מספר של כותבים ומפיקים ביניהם: וולטר אפאנאסייף, דיאן וורן (אשר לימים עבדה גם עם זמרים כמו ביונסה, בריטני ספירס, כריסטינה אגילרה ועוד), ריק וייק וכולי. השיר "With This Tear" נכתב במיוחד על ידי הזמר פרינס לדיון.

בנוסף, היה אמור להיכנס לאלבום שיר נוסף בשם "Send Me a Lover" אך נגנז מהאלבום ושוחרר כסינגל ב-1996 למטרות צדקה.

## הצלחה מסחרית
בזכות האלבום דיון הצליחה לממש את מטרתה להצליח בשוק האמריקאי: לאחר הצלחת האלבום הקודם אשר הגיע למעמד פלטינה בארצות הברית אלבום זה אף הכפיל את הצלחתו במדינה והגיע למעמד פלטינה כפולה. בנוסף, גם חלק משירי האלבום הצליחו בשוק האמריקאי: "Beauty and the Beast" ו-"If You Asked Me To" אשר הגיע למקום ה-4 במדינה והפך לשיר השלישי שלה לעשות זאת.

בנוסף לכך,"Beauty and the Beast" גם זכה להצלחה בבריטניה שם הגיע לאותו המקום וגם להצלחה נאה באוסטרליה שם הגיע למקום ה-17. בקנדה השיר גם זכה להצלחה כאשר הגיע למקום ה-2 במדינה ואף גם בניו זילנד שם הגיע למקום ה-8. אם כי באירופה השיר לא זכה להצלחה כאשר הגיע למקום ה-28 בלבד במצעד האירופאי.

ביפן השיר אמנם הגיע למקום ה-67 בלבד במצעד היפני אך הגיע למעמד פלטינה במדינה עם מכירות של 100 אלף עותקים. בארצות הברית הגיע למעמד זהב עם מכירות של 784 אלף עותקים. בעקבות הפופולריות של השיר כך גם האלבום עצמו של דיון הפך לפופולרי יותר מקודמו.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים באנגלית
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי ריק וייק
קטגוריה:אלבומי פלטינה כפולה ומעלה בארצות הברית
קטגוריה:אלבומי יהלום בקנדה
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
הלל פריש

**הלל פריש** (באנגלית: **Hillel Frisch**, (נולד ב-21 באוגוסט 1953) הוא פרופסור אמריטוס במחלקה ללימוד המזרח התיכון באוניברסיטת בר-אילן, במחלקה למדע המדינה ובמחלקה ללימודי המזרח התיכון וחוקר בכיר במרכז בגין-סאדאת. חיבר לפחות שישה ספרים בתחום, בנוסף למאמרים רבים וכן ערך ספרים נוספים.

## קורות חיים
פריש נולד בניו יורק למשפחה ציונית. אביו, אליעזר (לארי) פריש, היה מחלוצי תעשיית הסרטים בישראל, וסבו, דניאל פריש, היה נשיא ארגון ציוני אמריקה (היישוב כפר דניאל נקרא על שם סבו).
פריש הוא בוגר אוניברסיטת תל אביב (BA - 1974) ומוסמך אוניברסיטת קולומביה (MA ביחסים בינלאומיים - 1977). קיבל תואר דוקטור (PhD - 1990) מהאוניברסיטה העברית.

נשוי לעדנה (לבית מגן), אב לחמישה ילדים ותושב מעלה אדומים.

## עמדותיו ופרסומיו
שמאל|ממוזער|150px|הלל פריש, 2019
### עמדותיו
פרופסור פריש מבקר את הבניה הפלסטינית בשטח C שנעשית במימון אירופי, ורואה בה סכנה ביטחונית חמורה בטווח הארוך.

הוא קרא לממשלת ישראל "לחדש את מפעל ההתיישבות האסטרטגי ביהודה ושומרון – כתגובה למפעל ההתפשטות הפלסטיני, וכאמצעי לגביית מחיר מהרשות על קמפיין הדה-לגיטימציה לישראל שהיא מנהלת במוסדות בינלאומיים".

בתחילת יולי 2024 טען פריש כי ישראל מתקרבת לקראת ניצחון על חמאס בעזה אך שעל הציבור להבין שצה"ל יאלץ להמשיך בפעילות "קציר דשא" כפי שהוא עושה בג'נין מאז 2002.

### פרסומיו
**ספריו**: 

***Israel’s Security and its Arab Citizens** New York and London: Cambridge University Press, 2011.
***The Palestinian Military: Between Militias and Armies** London: Routledge, 2008.
***Countdown to Statehood: Palestinian State Formation in the West Bank and Gaza** Albany: State University of New York Press, 1998.
*Paul King, Daniel Elazar, Orli HaCohen and Hillel Frisch, **Project Renewal in Israel: Revitalization Through Partnership** New York: University Press of America, 1987.
*Shmuel Sandler and Hillel Frisch, **Israel, the Palestinians, and the West Bank: A Study in Intercommunal Conflict** Lexington, Mass.: Lexington Books, 1984.
:Winner of the Michael Landau Prize, 1986).
***(Stagnation and Frontier: Arab and Jewish Industry in the West Bank** Jerusalem: The West Bank Project, 1983.


**ספרים בעריכתו**:

*Hillel Frisch and Efraim Inbar (eds), **Islamic Radicalism and International Security: Challenges and Response** London: Routledge, 2008.
*Shmuel Sandler, Manfred Gerstenfeld and Hillel Frisch (eds.), **Israel at the Polls -2009** London: Routledge, 2010.


## קישורים חיצוניים

* הרצאה של פרופ' פריש ב-2016, ביוטיוב
* הרצאה של פרופ' פריש ב-2018, ביוטיוב
* 

**מאמריו**:
* מבחר מאמרים אחרונים, באתר מרכז בגין-סאדאת
* מאמרים באתר 'מכון ירושלים לחקר ביטחון' JISS
* מבחר מאמרים אחרונים, באתר ערוץ שבע
* מבחר מאמרים אחרונים, באתר Algemeiner
* מבחר מאמרים אחרונים, באתר Jewish Press
* מבחר מאמרים אחרונים, בג'רוזלם פוסט

## הערות שוליים

קטגוריה:ישראלים ילידי ארצות הברית
קטגוריה:בוגרי אוניברסיטת תל אביב
קטגוריה:בוגרי אוניברסיטת קולומביה
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת בר-אילן: מדעי המדינה
קטגוריה:סגל מרכז בגין-סאדאת למחקרים אסטרטגיים
קטגוריה:מחברי ספרי עיון ישראלים
קטגוריה:חוקרי מדע המדינה ישראלים
קטגוריה:מעלה אדומים: אישים
קטגוריה:ישראלים שנולדו ב-1953
אירוויזיון הילדים 2006

**אירוויזיון הילדים 2006** הייתה התחרות הרביעית של אירוויזיון הילדים. רומניה אירחה את האירוויזיון הזה באולם סאלה פוליואלאנטה .

## מדינה מארחת
שלוש מדינות התמודדו על אירוח התחרות ב-2006: TVR (רשות השידור הרומנית) HRT (רשות השידור בקרואטיה) ו-AVRO (רשות השידור ההולנדית).

ב-2006, רשות השידור הרומנית TVR נבחרה לארח את התחרות.

## המדינות המשתתפות

## מוסרי ניקוד
* ***': ג'ואנה גאלו קוסטה
* ***': ג'ורג לואנידיאס
* ***': טס גאארט
* ***': אנדראה נאסטייס
* ***': אסול גומניוק
* ***': לוסיה
* ***': מיליקה סטאניסיק
* ***': ג'ק קרטיס
* ***': דניס דימוסקי
* ***': איימי דאימונד
* ***': אלכסנדרוס צ'ונטאס
* ***': ליזה אנטון-באייצ'וק
* ***': סנדר קליקייט
* ***': לוראנה ג'ליוסיק	
* ****: רומן קרימוב

## מדינות אחרות
*  - רשות השידור בדנמרק DR הודיעה שהיא פורשת מהתחרות.
*  - רשות השידור הנורווגית NRK הודיעה שהיא פורשת מהתחרות.
*  - סרביה ומונטנגרו פרשה מהתחרות עקב משאל העם על עצמאותה של מונטנגרו. באותה שנה הצטרפה סרביה לתחרות כמדינה עצמאית.
*  - רשות השידור השוודית SVT הודיעה שהיא פורשת מהתחרות. למרות זאת, רשות השידור השוודית TV4 הודיעה שהיא רשת השידור שתייצג את שוודיה בתחרות.
*  - רשות השידור בממלכה המאוחדת ITV הודיעה שהיא פורשת עקב אחוזי צפייה נמוכים.
*  - מונקו התעניינה להשתתף בתחרות. למרות זאת, היא לא השתתפה בתחרות.
*  - לטביה פרשה מהתחרות עקב סיבות כספיות.

## קישורים חיצוניים
* 

## הערות שוליים

2006
קטגוריה:2006 במוזיקה
קטגוריה:בוקרשט: תרבות
קטגוריה:2006 באירופה
מושל דקוטה הצפונית

**מושל דקוטה הצפונית** (באנגלית: **Governor of North Dakota**) הוא המושל וראש הרשות המבצעת של מדינת דקוטה הצפונית, והמפקד העליון של כוחותיה המזוינים. חוקת דקוטה הצפונית קובעת כי "הסמכויות הביצועיות נתונות למרות המושל" בפרק הראשון, סעיף שביעי, שם מצוין כי "המושל הוא ראש הרשות המבצעת של המדינה, והמושל יהא אחראי לכך שענייני המדינה ינוהלו כראוי ושחוקיה ימולאו בנאמנות".

## דרישות התפקיד
על פי הסעיף החמישי של החוקה, על מנת להיבחר כמושל, למתמודד חייבת להיות זכות בחירה בדקוטה הצפונית, להיות לפחות בן שלושים שנה ביום הבחירות ולהיות תושב דקוטה הצפונית בחמש השנים שקדמו ליום הבחירות.
## הבחירות
עד 1964 היה משך כהונת המושל שנתיים. החל מהבחירות שנערכו באותה שנה, הוארכה כהונת המושל לארבע שנים.

מועדי הבחירות הכלליות למשרד המושל נקבעו על ידי בית המחוקקים של דקוטה הצפונית. באופן מסורתי, מועד הבחירות הכלליות מתקיים באופן סימולטני עם הבחירות לנשיאות ארצות הברית, כאשר אלו האחרונות נערכות ביום שלישי הראשון של חודש נובמבר בשנים קבועות כל ארבע שנים (אם יום שלישי הראשון נופל על תאריך ה-1 בנובמבר תתקיימנה הבחירות ב-8 בנובמבר). 
## סגן המושל
על פי חוקת ארצות הברית, יש לבחור את המושל ואת סגן המושל בהצבעה משותפת או בפתק הצעה אחד. בדקוטה הצפונית, כל שם של מועמד לתפקיד המושל מופיע באותו פתק עם עמיתו למרוץ מאותה המפלגה. לא ניתן לבחור מועמד אחד לתפקיד המושל ממפלגה פוליטית אחת ומועמד שני לתפקיד סגן המושל ממפלגה פוליטית אחרת.
## מושלי דקוטה הצפונית

## קישורים חיצוניים

* 

## ביאורים

## הערות שוליים

*
מושל אוהיו

**מושל אוהיו** (באנגלית: ** Governor of Ohio**) הוא המושל וראש הרשות המבצעת של מדינת אוהיו, וכן המפקד העליון של כוחותיה המזוינים.

נכון ל-2021, 64 אנשים כיהנו כמושלי אוהיו, ב-70 תקופות כהונה שונות. המושל בעל תקופת הכהונה הארוכה ביותר הוא ג'ים רודס, שנבחר ארבע פעמים וכיהן בתפקיד במשך שש עשרה שנים בשתי תקופות כהונה לא רצופות של בנות שמונה שנים כל אחת (הראשונה בשנים 1963–1971 והשנייה בשנים 1975–1983). המושלים שכיהנו את הזמן הקצר ביותר הם ג'ון ויליאם בראון וננסי הוליסטר, אשר כל אחד מהם כיהן 11 ימים בלבד אחרי שהמושל הקודם להם התפטר על מנת להתחיל את כהונתם בסנאט של ארצות הברית; ג'ון פטיסון היה המושל הנבחר שכיהן את הזמן המועט ביותר בעקבות פטירתו לאחר חמישה חודשי כהונה.

מושל אוהיו הנוכחי הוא מייק דה ויין, המכהן מטעם המפלגה הרפובליקנית ושנכנס לתפקידו ב-14 בינואר 2019.

## התפקיד וסמכויותיו
על מנת לכהן כמושל אוהיו, המועמד לתפקיד להיות בעל זכות הצבעה ורשום בפנקס הבוחרים של מדינת אוהיו. משמעות הדבר היא כי כל מועמד למושל חייב להיות לפחות בן 18 שנים בעת בחירתו, תושב אוהיו לפחות חודשים לפני יום הבחירות, ואזרח ארצות הברית. עבריינים מורשעים ואנשים שנתפסו על ידי בתי המשפט כמי שאינם מסוגלים להצביע אינם זכאים להתמודד למשרה.

המושל הוא המפקד העליון של הכוחות המזוינים של מדינת אוהיו. על המושל מוטלת החובה לאכוף את חוקי המדינה, הסמכות לאשר או להטיל וטו על הצעות חוק שהועברו בבית המחוקקים של אוהיו, הסמכות לכנס את בית המחוקקים ואת הסמכות להעניק חנינה, למעט במקרים של הדחה ובגידה.

בין סמכויותיו ותפקידיו נמנים:
* ביצוע כל החוקים ודרישה לקבל מידע על אחד ממשרדי הממשלה מראש המשרד.
* כינוס ישיבה משותפת שנתית של בית המחוקקים, והמלצה לחקיקות שונות.
* כינוס ישיבות חריגות של בית המחוקקים למטרות מוגבלות על פי החוקה.
* שימוש בלעדי ושמירה על "החותם הגדול של מדינת אוהיו".
* חתימה וביטול של ייפויי הכוח שניתנו בשם מדינת אוהיו.
* מינוי מחדש במקרה בו נבצר מסגן המושל למלא את תפקידו, בכפוף לאישור שני בתי המחוקקים.
* על המושל למנות בעלי תפקידים לכל אחד "המשרות הרמות במדינה" (הכוללים את מבקר המדינה, גזבר המדינה, מזכיר המדינה והתובע הכללי).

אם משרתו של המושל לא מאוישת בעקבות מוות במהלך הכהונה, התפטרות או הדחה, סגן המושל יחליפו באופן מידי. אם סגן המושל לא יוכל למלא את תפקיד המושל, נשיא הסנאט יכהן כמושל בפועל. היה ואחד משני בעלי תפקידים אלו ייכנסו לתפקידים במהלך עשרים החודשים הראשונים לתחילת תקופת הכהונה של המושל לשעבר, תערכנה בחירות מיוחדות בשנה הבאה לבחירת מושל וסגנו, שרים ובעלי שררה אחרים. לפני 1851 היה יושב ראש הסנאט הראשון בסדר הירושה למושל. מאז 1978 נבחרו המושל וסגנו באותו פתק ההצבעה; לפני כן, הם יכלו להיות (ולעיתים קרובות אף היו) חברים במפלגות שונות. עד 1958 היה משך תקופת הכהונה של המושל שנתיים. שנה קודם לכן בוצע תיקון בחוקת אוהיו המאריך את משך תקופת הכהונה לארבע שנים, כאשר המושל יכול להיבחר לתקופת כהונה רצופה נוספת, ואם ברצונו להתמודד לאחר מכן שוב, עליו להישאר בתקופת צינון של ארבע שנים.
## רשימת מושלי אוהיו

## קישורים חיצוניים

* 
* חוקת אוהיו - 1802, באתר Ohio Historical Society 
## ביאורים

## הערות שוליים

*
ליאופולד רוקונשטיין

הרב דוקטור **ליאופולד רוֹקוֹנְשְטֶיין** (בהונגרית: **Rokonstein Lipót**, בגרמנית: **Leopold Rockonstein**; 1822, פקש, האימפריה האוסטרית – 2 בפברואר 1872, בוקרשט, ממלכת רומניה) היה רב בקהילת אוראדיה, הרב הראשי השלישי של יהודי זאגרב בין השנים 1850–1858, והרב הראשי של סומבטהיי.

## קורות חייו
בין השנים 1847–1848 היה רב בקהילת אוראדיה. עבר לבוקרשט. השתתף במהפכת 1848 בהונגריה וזכה לעיטור כבוד על פועלו. לאחר הקרע ביהדות זאגרב שהוביל למינוי הרב מוריץ גולדמן תחת הרב אהרן פאלוטה חזרו הקהילות האורתודוקסית והנאולוגית לשתף פעולה, כחלק מהמאמץ המשותף להקים בית כנסת מרכזי לקהילה. הרב גולדמן שהיה אולטרא-רפורמיסט אולץ לסיים את תפקידו ובמקומו מונה ב-1850 ד"ר ליאופולד רוקונשטיין שהיה מקובל על שתי הקהילות.

מינויו נתמך על ידי יו"ר הקהילה ד"ר מאברו זק"ש והשניים שיתפו פעולה לאיחוד השורות. ב-30 במרץ 1856 הגיעו שתי הקהילות להסכמה על נוסחי התפילות והמחלוקת יושבה. ב-1858 פסקה הקהילה האורתודוקסית לתפקד כקהילה נפרדת, והרב רוקונשטיין סיים את תפקידו. הוא עסק בתפקידי הוראה בנג'קניז'ה וב-1865 מונה לרב הראשי של יהודי סומבטהיי. ב-1861 ייסד את העיתון היהודי הראשון באזור הונגריה "Magyar Izraelita" אשר הופץ על ידי "החברה היהודית ההונגרית" (בהונגרית: Magyar Izraelita Egyesületet).

ב-1871 נבחר לרבנות בבוקרשט וכיהן כדרשן בית הכנסת הכוראלי של בוקרשט. ב-1872 הלך לעולמו בבוקרשט.

## קישורים חיצוניים
* סניישקה קנז'ביץ', יהודי זאגרב 

## הערות שוליים

קטגוריה:זאגרב: רבנים
קטגוריה:רבנים נאולוגים
קטגוריה:יהודים הונגרים
קטגוריה:רבנים הונגרים
קטגוריה:פקש: אישים
קטגוריה:ילידי 1822
קטגוריה:נפטרים ב-1872
דניאל מט (חוקר קבלה)

**דניאל חנן מט** (באנגלית: **Daniel Chanan Matt** לעיתים נכתב: **מעט**; נולד ב-19 בדצמבר 1950) הוא חוקר קבלה ומתרגם ספר הזוהר לאנגלית.
## ביוגרפיה
קיבל תואר דוקטור מאוניברסיטת ברנדייס. בשנים 1979–2000 היה פרופסור למיסטיקה יהודית ב-Graduate Theological Union בברקלי שבקליפורניה. לימד גם באוניברסיטת סטנפורד ובאוניברסיטה העברית בירושלים. הוביל את מיזם תרגום ספר הזוהר לאנגלית בשנים-עשר כרכים ("מהדורת פריצקר"), ותרגם בעצמו את תשעת הכרכים הראשונים. על תרגום שני הכרכים הראשונים קיבל בשנת 2004 את פרס קורט לספר היהודי , ואת הפרס הלאומי לספרים יהודיים.

נשוי לחנה, מרצה לדתות, ולהם בן ובת. מתגורר בברקלי, קליפורניה.

## מספריו

* **Zohar: Pritzker Edition**. Stanford: Stanford University Press, 2004-2016.
* **Zohar: Annotated and Explained**. Woodstock, Vt.: SkyLights Paths Publishing Co., 2002. (Selections)
* **Zohar: The Book of Enlightenment**. New York: Paulist Press, 1983. (Selections)
* **God & the Big Bang: Discovering Harmony Between Science and Spirituality**, Jewish Lights Pub, 1996
* **The Essential Kabbalah: The Heart of Jewish Mysticism**, HarperCollins, 1995

:תורגם לגרמנית, הולנדית, ספרדית, פורטוגזית, איטלקית וקרואטית. תרגום לעברית בשם **לב הקבלה: מבחר מקורות מתורת הסוד היהודית** יצא לאור בשנת 2011 בהוצאת "עולם קטן".

## קישורים חיצוניים

* Daniel Matt, באתר Counterbalance 
* 
* דף הבית של מהדורת פריצקר של ספר הזוהר
* "העתיד של הזוהר" , מכון שלום הרטמן
* תומר פרסיקו, לתרגם את הזוהר – ריאיון עם דניאל מט
* משפה לשפה - שיחה על קבלה ותרגום: כיצד לפרוץ סורג שפה בערוץ יוטיוב של הספרייה הלאומית
* דניאל מט, בערוץ יוטיוב של מרכז אליישר
* הרצאות של דניאל מט, באתר יוטיוב
* 

**על כתביו**:
* 
* 

## הערות שוליים

קטגוריה:חוקרי קבלה
קטגוריה:סגל האוניברסיטה העברית בירושלים: מחשבת ישראל
קטגוריה:סגל אוניברסיטת סטנפורד
קטגוריה:זוכי פרס קורט לספר היהודי
קטגוריה:זוכי הפרס הלאומי לספרים יהודיים
קטגוריה:בעלי תואר דוקטור מאוניברסיטת ברנדייס
קטגוריה:אמריקאים שנולדו ב-1950
חיים ממן

**חיים ממן** (נולד ב-22 באפריל 1945) הוא עיתונאי וסופר ישראלי.

## ביוגרפיה
חיים ממן, עיתונאי וסופר ישר נולד ב-22 באפריל 1945 במרוקו למשפחה ציונית. בשנת 1955, בהיותו כבן 10, עלתה משפחתו לישראל והתיישבה במושב מטע. בהמשך עברה המשפחה לירושלים.

ממן למד בבית הספר אליאנס ובגימנסיה "דעת". את לימודיו הגבוהים עשה באוניברסיטה העברית בתחומי חברה והרוח, ובמקביל למד עיתונאות ותקשורת בבית ספר בתל אביב. לאחר שירותו הצבאי, החל ממן לעבוד במשרד החינוך, שם שימש בתפקידים כלכליים, כולל ניהול תקציבי מרחב ירושלים ופיקוח מינהלי במוסדות החינוך.

בשנת 1976 מונה כדובר ההסתדרות במרחב ירושלים. בשנת 1989 נבחר לסגן ולממלא מקום יו"ר ההסתדרות במרחב ירושלים וליו"ר האגף לחינוך ולתרבות.

ממן כתב מעל ל-1,300 מאמרים וכתבות בנושאים חברתיים, כלכליים ומדיניים, שפורסמו בין היתר בעיתון דבר. בנוסף, תרם מאמר לספר "העולם היהודי" ("The Jewish World"), שהופץ באנגלית ובעברית ב-103 מדינות.

ממן חיבר וערך 11 ספרים וחוברות: "מקוצ'ין לארץ ישראל", "נשים בעידן הטכנולוגי", לשכת המסחר ירושלים, "עלמה" בנושא מעמד הנשים ועוד.

הוא שימש חבר דירקטוריון בחברה הממשלתית למדליות, בתיאטרון ירושלים ובמרכז הפועל. בנוסף ערך מעל 350 מגזינים, כולל המגזין השבועי הארצי אנשים.

משנת 2005 ממן הוא הבעלים ועורך המגזין ירושלים שלנו, שעוסק בנושאים מגוונים ובירושלים בפרט.

ממן משמש משנת 2010 כיו"ר מועצת האיגוד הישראלי לעיתונות תקופתית המאחד כ־300 עיתונאים ועורכים בישראל.

הוא חבר בארגונים ציבוריים, בהם: חבר הנהלת ארגון קהילות יהודי צפון אפריקה בירושלים, המועצה הציונית בישראל, איגוד הדוברים, לשכת העיתונות הממשלתית ומועצת המרכז העולמי למורשת יהודי צפון אפריקה.

ממן יצא בשליחויות מחוץ לישראל מטעם גופים ציבוריים שונים, בהם, האיגוד הישראלי לעיתונות תקופתית, עיריית ירושלים וההסתדרות הכללית.

## חיים אישיים
ממן אב לשלושה ילדים. הוא התאלמן מאשתו כשהייתה בת 33 וגידל לבדו את שני ילדיהם. לימים נישא בשנית ונולדה לו בתו עדן, מפיקה ברשת ב' ושדרנית ברשת ג'.

## קישורים חיצוניים
* 
* שרון נריה בר-און, בוראי מילים המייצרות חוויה אנושית מעצימה, ראיון ברדיו קסם, 11 בנובמבר 2019
* רדיו קסם, חיים ממן - עיתונאי ומו"ל בטעם של פעם, 10 בדצמבר 2018
* ירושלים שלנו, עורך חיים ממן
* הגדה של פסח באתר הספרייה הלאומית

## הערות שוליים

קטגוריה:עיתונאים ישראלים
קטגוריה:סופרים ישראלים
קטגוריה:בוגרי בית ספר אליאנס (ירושלים)
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:דוברים ישראלים
קטגוריה:ישראלים ילידי מרוקו
קטגוריה:ישראלים שנולדו ב-1945
פסגת בלוסלאב

**פסגת בֶּלוֹסְלָאב** (באנגלית: **Beloslav Peak**;בבולגרית: **връх Белослав**) היא פסגה ברמת דויראן, דרומית מזרחית לרכס סנטינל, בהרי אלזוורת' שבאנטארקטיקה.

הפסגה נמצאת 4.44 קילומטרים דרומית מזרחית להר הייבנר, 8.37 קילומטרים דרומית מערבית לפסגת גובש, 4.97 קילומטרים צפונית מערבית למצוק ספר, ו-8.92 קילומטרים צפונית מזרחית לפסגת מקפרסון.

גובהה של הפסגה 2,100 מטרים מעל פני הים, והיא מתנשאת מעל קרחון גואררו שמדרום מערב לפסגה, ומעל עמק סיקרה שממזרח לפסגה.

## מקור השם
הפסגה נקראת על שם העיירה בלוסלאב, שבצפון-מזרח בולגריה.

## קישורים חיצוניים
* פסגת בלוסלאב באתר הגאזט האנטארקטי SCAR של ממשלת אוסטרליה
* פסגת בלוסלאב באתר ממשלת אוסטרליה

## הערות שוליים

בלוסלאב
טמזין מאלסון

**טמזין מאלסון** (באנגלית: **Tamzin Malleson**; נולדה ב-1 במאי 1974) היא שחקנית אנגלייה.

## ביוגרפיה
מאלסון נולדה ביאוביל שבסאמרסט. היא שיחקה בתפקיד אליסון דיינג'רפילד בעונות השלישית והרביעית של סדרת הדרמה "דיינג'רפילד" של ה-BBC. אחר כך כיכבה במשך שלוש עונות בדמות פני נוויל בסדרה הקומית "מורים" של ערוץ 4. עוד שיחקה בתפקיד אורח בפרק "Evil Under The Sun" מסדרת סרטי "פוארו" של רשת ITV, עיבודים לרומנים מאת אגאתה כריסטי. מאלסון הופיעה בסדרה "The Bill", בסדרה הבלשית "A Touch of Frost", וכיכבה בדרמה הרפואית "Bodies".

בשנים 2011 עד 2015 גילמה מאלסון את דמות הפתולוגית ד"ר קייט וילדינג בסדרת הדרמה "רציחות במידסומר" בעונות ה-14 עד ה-17.

### חיים אישיים
בן זוגה של מאלסון הוא השחקן קית' אלן. ב-2006 נולדה בתם, טדי.

## פילמוגרפיה
### סרטים

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בריטיות שנולדו ב-1974
קטגוריה:בריטים שנולדו ב-1974
פסגת בוב רנד

**פסגת בוב רנד** או **פסגת בוב ראנד** (באנגלית: **Rand Peak**) היא פסגה נישאת על האי מריון באיי הנסיך אדוארד, השייכים לפרובינציית הכף המערבי של דרום אפריקה, והנמצאים בדרום האוקיינוס ההודי.

גובהה של הפסגה 1,510 מטרים מעל פני הים.

## היסטוריה
### מקור השם
ההר נקרא על שם רוברט ו. רנד (Robert W. Rand) שהיה הביולוג הראשון שחקר את האי מריון, וכן היה האדם הראשון שהקיף בהליכה את האי מריון.

## לקריאה נוספת
• A. Terauds, J. Cooper, S.L. Chown, P. Ryan, **[https://books.google.co.il/books?id=Fg44DwAAQBAJ&pg=PA61&lpg=PA61&dq=%22Bob+Rand+Peak%22&source=bl&ots=7paEo0NjHY&sig=5LZ9eVpnZCk0iiLJo6Gwx7EbUEs&hl=en&sa=X&ved=2ahUKEwi59bK45r3dAhVCLewKHVUtAGoQ6AEwAnoECAgQAQ#v=onepage&q=%22Bob%20Rand%20Peak%22&f=false Marion & Prince Edward: Africa's Southern Islands]**, P 61 

• P.D. Sumner, K.I. Meiklejohn, J.C. Boelhouwers and D.W. Hedding, **[https://www.researchgate.net/publication/257757594_Climate_change_melts_Marion_Island%27s_snow_and_ice Climate change melts MarionIsland’s snow and ice]**, South African Journal of Science 100, Month 2004, P 3 

## קישורים חיצוניים
* פסגת בוב רנד באתר הגאזט האנטארקטי של ממשלת אוסטרליה
* תצלום לוויין

## הערות שוליים

רנד
קטגוריה:הכף המערבי: גאוגרפיה
פסגת רנד

**פסגת רנד** או **פסגת ראנד** (באנגלית: **Rand Peak**) היא פסגה נישאת בדרום פסגות נברסקה, ברכס בריטניה שבאנטארקטיקה.

גובהה של הפסגה 1,510 מטרים מעל פני הים.

## היסטוריה
### מקור השם
שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שם ג'ון ה. רנד (John H. Rand), חבר מחלקת המחקר של האזורים הקרים של צבא ארצות הברית, אשר חקר את מדף הקרח רוס בין השנים 1974-1975 ו-1976-1977.

## קישורים חיצוניים
* פסגת רנד באתר הסקר הגאולוגי של ארצות הברית
* פסגת רנד באתר גאזט SCAR של ממשלת אוסטרליה
* תחזית מזג אוויר עדכנית עבור פסגת רנד

## הערות שוליים

ביל
קרמלין איזמאילובו

**קרמלין איזמאילובו** (ברוסית: **Кре́мль в Изма́йлово**) הוא מתחם תרבות רוסי וגם מסחרי הממוקם ברובע איזמאילובו בצפון-מזרח מוסקבה, רוסיה. המתחם הוקם בסגנון של אדריכלות רוסית מתקופת ימי הביניים בין השנים 1999–2008 בתור דגם של עיר רוסית מסורתית וחלק מן המבנים בנוי מעץ. את המתחם מקיפות חומות בסגנון הקרמלין שחלקם עשוי עץ וחלקם אבן. במתחם ישנם מתקני שעשועים, שווקים מסורתיים, אולם תערוכות, וכמה מוזיאונים לכבוד התרבות הרוסית.

מוזיאונים במתחם:
* המוזיאון לצעצועים בסגנון רוסי
* מוזיאון לזכר מייסדי חיל הים הרוסי
* מוזיאון ההיסטוריה של הוודקה
* מוזיאון הלחם הרוסי המסורתי
* מוזיאון השוקולד הרוסי
* מוזיאון המיניאטורות - היסטוריה עולמית של פלסטלינה
* מוזיאון מוסקבה לאנימציה

## גלריה

Kremlin in Izmaylovo.JPG
Moscow, New Kremlin in Izmailovo, inside (7).jpg|
Moscow, New Kremlin in Izmailovo, inside (2).jpg|
Kremlin in Izmaylovo 6.jpg|
Moscow, New Kremlin in Izmailovo, outside (3).jpg|
Здания кремля в Измайлово̠.jpg|
Moscow, New Kremlin in Izmailovo, inside (4).jpg|
Измайлово - panoramio.jpg|
Измайлово - panoramio (5).jpg|
Измайлово. Кремль - panoramio (11).jpg|
Кремль в Измайлово̠.jpg|
Метро Партизанская, Город мастеров, Москва, Россия - panoramio - Oleg Yu.Novikov (5).jpg|
Moscow, New Kremlin in Izmailovo, inside (6).jpg|
Izmailovsky kremlin - panoramio (7).jpg|


## פנורמה

## ראו גם
* פארק קייב-רוס

## קישורים חיצוניים

* 

* קטגוריה:מוסקבה: תרבות
* קטגוריה:מוסקבה: אטרקציות תיירותיות
* קטגוריה:מוסקבה: מוזיאונים
* קטגוריה:מוזיאונים להיסטוריה
אונטרגרופנפיהרר

[ממוזער|תג הצווארון של מדי ה[אוברפיהרר, אותו לבשו גם האונרגרופנפיהררים.]]
**אונטרגרופנפיהרר** (בגרמנית: **Untergruppenführer**, מילולית: "מנהיג קבוצה זוטר") הייתה דרגה קצרת ימים בדרגות האס אה, אשר התקיימה מספר חודשים מסוף 1929 עד 1930. הדרגה נוצרה כדרגת ביניים בין הדרגות אוברפיהרר וגרופנפיהרר. הדרגה נועדה לקצינים אשר נועדו לפקד על חטיבות האס אה שהוקמו בשנת 1929. לא היו סימני דרגה מיוחדים בדרגה זו, ונושאיה המשיכו ללבוש מדי אוברפיהרר.

הדרגה הוחלפה על ידי האס אה בדרגת בריגדפיהרר בשנת 1931, אך המשיכה להיות תואר "אד-הוק" עד שנת 1933.

## לקריאה נוספת
* Senior Rank Insignia of the SA and SS (Poster Chart), NSDAP (1931)

קטגוריה:דרגות צבאיות